Source: https://odpad.sk/informacie-zakon-o-odpadoch/
Timestamp: 2019-05-22 16:54:21+00:00
Document Index: 1474333

Matched Legal Cases: ['§ 31', '§70', '§ 80', '§ 80', '§ 59', '§ 81', '§ 81', '§ 82', '§ 97']

Informácie, povinnosti, zaujímavosti - zákon o odpadoch | Odpad.sk Informácie, povinnosti, zaujímavosti - zákon o odpadoch | Odpad.sk
Účinnosť zákona 79/2015 Z.z. o odpadoch a o zmene a doplnení niektorých zákonov je od 1. 1. 2018, s výnimkou niektorých ustanovení so stanovenou neskoršou dobou účinnosti. V nasledujúcich článkoch Vám prinášame výber dôležitých informácií.
Klientská linka pre obce, pôvodcov odpadu a držiteľov odpadu
Ministerstvo životného prostredia SR do vzniku koordinačného centra zriadilo podľa § 31 od. 11 písm. a) zákona č. 79/2015 Z. z. o odpadoch klientskú linku pre obce, pôvodcov odpadu a držiteľov odpadu.
Telefónne. číslo: 02 / 5956 2261
email: odpady@enviro.gov.sk
Hlavné zmeny, ktoré prináša nový zákon o odpadoch
Zavedenie rozšírenej zodpovednosti výrobcov
Zriadenie koordinačných centier pre vyhradené prúdy odpadov
Sprísnenie výkupu kovov od fyzických osôb nepodnikateľov
Vybudovanie nového Informačného systému OH
Zmeny v Programoch odpadového hospodárstva
Zákaz skládkovania niektorých druhov odpadu
Zákaz domáceho spaľovania komunálneho odpadu a bioodpadu
Komunálny odpad - Najdôležitejšie zmeny pre obce
Nový zákon obciam v oblasti komunálneho odpadu ukladá nasledujúce novinky:
Odpadové pneumatiky nie sú súčasťou komunálnych odpadov, občania ich odovzdávajú bezplatne v rámci siete distribútorov (aj tie pneuservisy, kde sa pneumatiky nepredávajú). Viac c §70.
Zmeníla sa definícia drobného stavebného odpadu. V zmysle nového zákona o odpadoch sa drobným stavebným odpadom rozumie odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady. Viac § 80 ods. 5
Zaviedla sa definícia kalendárového zberu ako zberu oddelene zbieranej zložky komunálneho odpadu v určenom čase, ktorú určí obec vo všeobecne záväznom nariadení. Viac v § 80 ods. 7
Náklady na činnosti nakladania so zmesovým komunálnym odpadom a biologicky rozložiteľným komunálnym odpadom, náklady na triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov, a náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a náklady presahujúce výšku obvyklých nákladov podľa § 59 ods. 8 hradí obec z miestneho poplatku za komunálne odpady a drobné stavebné odpady. Viac v § 81 ods. 10.
V prípade drobných stavebných odpadov sa zaviedol tzv. množstvový zber. Viac v § 81 ods. 20
Zaviedla sa definícia zberného dvora, ako zariadenia na zber komunálnych odpadov a drobných stavebných odpadov. Viac v § 82 ods. 3 písm. c
Zákon č. 79/2015 Z. z. o odpadoch prináša ďalšie zákazy
Nový zákon zaviedol okrem zákazu skládkovania odpadových pneumatík a biologicky rozložiteľného komunálneho odpadu zo záhrad, parkov a cintorínov (tzv. zelený bioodpad) ďalšie zákazy:
zákaz skládkovania vytriedeného biologicky rozložiteľného kuchynského a reštauračného odpadu s účinnosťou od 1. júla 2016
zákaz skládkovania vytriedených zložiek komunálneho odpadu, na ktoré sa vzťahuje rozšírená zodpovednosť výrobcov.
zákaz zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa § 97 ods. 1 písm. b)
zákaz spaľovať komunálny odpad na voľnom priestranstve a vo vykurovacích zariadeniach v domácnostiach. Tento zákaz jednoznačne zakazuje stále bežné a veľmi škodlivé spaľovanie odpadu
©2019 Prevádzkovateľom Elektronického portálu odpadov je spoločnosť MUNTech, s.r.o.